HALLITUKSEN KOKOUS 4/2015

Aika		Lauantaina 9.5.2015 kello 12.01-13.05

Paikka		Kerhotupa	

Läsnä		Veli Immonen puheenjohtaja
		Sini Nieminen sihteeri
		Tuulikki Soisalo
		Heikki Suuronen
		Sirkku Säilä-Pietilä (§12b asti)
		Tapio Takala
		Esko Hellsten
		Eija Lindström (§5 eteenpäin)
				
Kutsuttuna	Anneli Haapalainen taloudenhoitaja
		Erkki Karulinna isäntä 
		
Poissa		Petri Miikkola
		Tuula Laakso

Ilmoitusasiat
Avoimet puutarhat –tapahtuma pidetään 28.6. Sen ideana on, että ihmiset pääsevät tutustumaan kaupunkilaisten pihoihin ja puutarhoihin. Jokainen ilmoittautuu tapahtumaan itse. Tapahtumaan osallistuvat puutarhat tulee merkitä ilmapallolla portinpielessä. Yhdistys hankkii ilmapallot. Lisätietoa tulossa ilmoitustauluille sekä nettisivuille.

Rakennus- ja toimenpidehakemukset/ilmoitukset
Muistattehan jättää hakemuksenne/ilmoituksenne hyvissä ajoin ennen seuraavaa hallituksen kokousta käsiteltäväksi. Ensin sen käsittelee rakennustoimikunnan jäsen ja sen jälkeen hallitus joko hyväksyy tai hylkää sen. Ohjeita nettisivuillamme. Mitään töitä ei saa aloittaa ennen kuin hallitus on käsitellyt hakemuksen/ilmoituksen!

Tulevia tapahtumia
•	Keskiviikkona 13.5 kello 17-19 Gardenian luento luonnonmukaisesta kasvien suojelusta. Kahvitarjoilu.
•	Lauantaina 23.5 kello 11-13 Kirppu- ja perennatori. Pöydänvuokra 5€. Perennatoria varten järjestetään taimikeräys, lisätietoa erillisessä ilmoituksessa.
•	Lauantaina 23.5 kello 18 Uusien mökkiläisten tapaaminen. Uusille mökkiläisille lähetetään kutsut.
•	Lauantaina 23.5 kello 19 alkaen Kesäkauden avajaiset. Lisää tietoa myöhemmin.

Talkoolistat
Talkoolistat ovat ilmoitustaululla. Muistattehan, että jos listasta ei löydy sopivaa työtä, voitte ehdottaa niitä hallitukselle. Rikkaruohoja voi omatoimisesti kitkeä Kerhotalon edustalta koska vaan. Tehdyt tunnit tulee ilmoittaa esim Heikki Virralle tai jollekin hallituksen jäsenelle.

Hiekkaa ja multaa myynnissä
Multaa ja hiekkaa on edelleen myynnissä! Multaa myydään 4€/säkki ja hiekkaa 4€/kottikärryllinen. Merkitse listaan määrät laskuttamista varten. Multalista löytyy huoltorakennuksen seinästä ja hiekkalista hiekkakasan vierestä.

Jäteasiaa
Rannan puoleiseen jätekatokseen on tuotu sinne kuulumatonta jätettä. Muistattehan, että jokainen huolehtii itse isommat roskat kaatopaikalle/sorttiasemalle.

Kaupunginkatselmus
Kaupungin edustaja tulee alueelle 20.5 tarkistamaan, että puutarhat ovat sääntöjen mukaiset. Muistattehan tarkistaa, että vesikouruja ei ole poluille, aidat eivät ole liian korkeita ja että puut eivät ylitä mökin harjakorkeutta. Viime vuonna tuli paljon huomautuksia palokujista, joiden pitää olla vapaana!

Nettiyhteys
Kerhotalon lähistöllä toimii nettiyhteys syyskuun loppuun asti.

Seuraava kokous
Hallituksen seuraavat kokoukset pidetään tiistaina 9.6, keskiviikkona 1.7 ja keskiviikkona 29.7. Rakennus- ja toimenpidehakemukset hyvissä ajoin rakennustoimikuntalaiselle ennen kokousta!